'নীলসাগর এক্সপ্রেস' ট্রেনে নিজের উত্তরবঙ্গ সফর নিয়ে 'কিছু মিডিয়া' উদ্দেশ্যমূলকভাবে সমালোচনা করেছে বলে অভিযোগ করেন ওবায়দুল কাদের। তিনি বলেন, নীলসাগর এক্সপ্রেস চিলাহাটি পর্যন্ত যায়। ওই ট্রেনে যাত্রী ছিল সাড়ে ছয়শ'। আমরা ছিলাম সত্তরজনের মতো। পথে পথে যেসব স্টেশনে থামে, সেখানে যাত্রী নেমে গেছেন; আবার উঠেছেন। যখনই রাস্তায় রেলস্টেশনে নেমেছি, তখন যাত্রীরাও অনেকে গিয়ে শামিল হয়েছেন। এই যে দুর্ভোগ বলেন, কয়জন যাত্রীর দুর্ভোগ হয়েছে?